In de 1990er Joahrn isses zura Banknkriasn kumma. Des wird a ois "Bubble-crisis" bezeichnet. Des hoasst, in den 1980er Joahn wor vui Geld do, deshoib hom de Bankn jedm an Kredit gem der aan gwoit  hot. Ois Sicherheit fiad Bankn hom de Lait de an Kredit woitn, oiwai ihr Land und Gut oogebm. Doher sanna de Bodenpraise ins unermeßliche gschtiegn. Oiso konntn Lait ah no mehr Kredite kriagn, woi earna Grundstück jo no mea wert gworn is. Oba eigntlich hättn vui von dena Lait wo an Kredit kriagt hom eigntli bessa koan kriagt. Vui vo dena Lait san nocha nämlich pleite ganga. Und woi'd Bankn oifach jedm an Kredit gem hom und net richtig drauf gschaut hom, wems an gem, san a wiakli vui Pleite gonga. Ois  Sicherheit hom Bankn zwoa no de Grundstück ghobt. Woi oba jetza die ganzn Bankn earna Grundstück verkafa woidn, und somit mea Grundstück do woarn ois wo Lait kafa woitn, hams de Praise von de Grundstück senka miassa. Oiso komma sogn dos de Spekulationsblosn (bubble) plotzt is. De Bankn hom iatzt an Haffa Kredite ghobt de wo eahna koana zruckzoit hot woi vui vo dena Lait bleite ganga sind. Gleichzeitig sind a de Bodenpraise in Kella gfoin, und so konnt s dia Kredite nemma mit Grundstücksverkaf ausgleicha.  Irgendwann hom deshoib a vui Bankn zuamacha miassa oder umstrukturiern miassa. Zum Beispui homsa a Zeit long goa neamand no an Kredit gema woin. Des woar dann a wiada schlecht für d' Wirtschoft vo Japan woi du brauchst joa an Kredit um wos auf'd Beine zu stöin. Insgsamt woar die Bubble-crisis wirklich net guat fiad japanische Wirtschoft. Do im Westn hom vui Lait scho docht dos Japan an Berg oba gheit. Oba ma muass a seng, dos während de 10 Joahn woa dia Krisn do wor, Japans Wirtschoft insgsamt durschnittlich um  1,5 % gwochsn is. Monche sogn oiso, des wora goa koa richtige Krisn, oba es hot scho an imensn Einfluss auf de Wirtschoft ghobt.